Staking by inkomstediens begin | Maroela Media
Net 'n dag nadat Edward Kieswetter as die nuwe taksbaas aangekondig is, het 'n staking in volle swang by die Suid-Afrikaanse Inkomstediens (SAID) begin.
Duisende werknemers wat lede is van onderskeidelik die National Education Health and Allied Workers' Union (Nehawu) en die Vereniging vir Staatsamptenare (PSA) het begin staak om te eis dat 'n 11,5% salarisverhoging aan alle werkers toegestaan word. Die inkomstediens bied 7% aan.
"Al ons lede en dié wat deel is van die PSA is deel van die staking. Daar is geen planne vir 'n vergadering met die SAID vandag nie, maar as hulle wil vergader is ons altyd beskikbaar."
Nangomso Jacobs, woordvoerder van die Lughawensmaatskappy (Acsa), kon nie onmiddellik bevestig of SAID-beamptes by lughawens opdrag gegee is om by die staking aan te sluit nie, aangesien lughawens nasionale sleutelpunte is.
Die SAID het wel gister bevestig sy onderhandelinge met die vakbonde het 'n dooiepunt bereik ná onderhandelinge sedert November verlede jaar. Die inkomstediens het gesê hy het die nodige gebeurlikheidsmaatreëls getref om minimale ontwrigting aan belastingbetalerdienste te verseker.
"Hoewel die SAID die grondwetlike reg van werknemers om te staak erken, is die inkomstediens net so bewus van die staat se verpligting om seker te maak hy het toegang tot voldoende hulpbronne om landsburgers van gesondheidsorg, voldoende kos en water, maatskaplike ondersteuning, behuising en basiese onderrig te voorsien.
"Dit is daarom in openbare belang vir hierdie dispuut om opgelos te word gegewe die SAID se noodsaaklike rol as inkomste-invorderaar."
Die SAID het gesê hy sal weer by die KVBA aanklop om te versoek dat hy ingryp.
Vandag moes SARS terugbetalings doen aan duisende kleinbesighede wat op die rand van bankrotskap staan. Tragies gaan dit nie gebeur nie. Ek wag al 3 jaar vir my geld wat hulle gevat het van n Anuteit wat hulle belowe het hulle sal terug betaal het binne 10 dae. Ek is siek.
Hopelik besef die stakers dat die leiers van die Unies die enigste persone is wat finansieel baat vind by die staking…
Hou op om belasting te betaal en hulle het geen werk om oor te staak nie . Punt
Hulle het nie vandag begin staak nie jy moet eers werk voor jy kan staak
11.5% is nie baie gevra. Gee dit vir hulle. Nie lank terug is daardie "dame" wat hoof is van IT, n salaries verhoging van 43% gegee. Dis maar een wat ons van weet…